
RAPORT DE SPECIALITATE

privind  acordul Consiliului local al Municipiului Timișoara pentru demararea procedurilor de “Amplasare catarg” în Piața Libertății, CF 413944, Top 413944 Timișoara
Având în vedere Expunerea de motive nr. SC2019-26228/16.10.2019 a Primarului Municipiului Timișoara și Proiectul de hotărâre privind acordul Consiliului local de demarare a procedurilor de “Amplasare catarg” în Piața Libertății, CF 413944, Top 413944,
Facem următoarele precizări:

Prin Certificatul de urbanism nr. 1340 din 18.04.2019 eliberat în scopul “Amplasare catarg” în Piața Libertății, CF 413944, Top 413944, teren situat intravilan, proprietar Primăria Municipiului Timișoara, domeniul public s-a solicitat acordul Consiliului local de demarare a procedurilor de “Amplasare catarg” în Piața Libertății, CF 413944, Top 413944.
Lucrările propuse se vor realiza cu respectarea legislației în vigoare: Legea nr.50/1991, PUZ aprobat prin HCL 52/1999 și LMI 2010 – Zonă centrală cu funcțiuni compelxe specifice conform Puz, situl urban "Cetatea Timișoara", regim de înălțime conform HG 525/1996, POT max=80%, L185/2013, art. 27(1), art. 29(2), art. 37(2), Codul Civil.
În scopul mai sus enunțat a fost emis avizul Direcției Județene pentru Cultură Timiș nr. 3387/14.10.2019.
Propunem amplasarea catargului în Piața Libertății, terenul fiind înscris în CF 413944, Top 413944 Timișoara, fără afectarea construcţiilor existente pe teren, cu respectarea arhitecturii zonei şi Regulamentul Local de Urbanism (conform anexa 1).
Construcția propusă este un stâlp metalic de 25m cu funcțiunea de catarg, avand aplicată instalația de ridicare facilă a drapelului României. Dimensiunile propuse pentru drapel sunt cuprinse între 2x3m si 4x6m (conform anexa 2).
Catargul propus este alcătuit dintr-un stâlp metalic tronconic cu înalțimea de 25m, alcătuit din 3 segmente tronconice îmbinate între ele prin impănare, având diametrul la bază de 675 mm si la 200 mm la partea superioara. Profilul folosit la realizarea segmentelor are o secțiune poligonală regulată cu 16 laturi. De catarg va fi arborat un drapel al României cu dimensiuni cuprinse între 2x3m si 4x6m.
Anexăm: Certificatul de urbanism nr. 1340 din 18.04.2019;

   Extrasul de carte funciară nr. 413944, Top 413944.

   Avizul Direcției Județene pentru Cultură Timiș nr. 3387/14.10.2019.

Având în vedere importanța acestui demers, precum și prevederile legale expuse în prezentul raport, apreciez că proiectul de hotărâre privind acordul Consiliului local de demararea procedurilor de “Amplasare catarg” în Piața Libertății, CF 413944, Top 413944, îndeplinește condițiile pentru a fi supus dezbaterii și aprobării plenului consiliului local. 

